Hadrendbe állítása után azonnal a Csendes-óceánra került. A 1941. december 7-én repülőgépeket szállított a Wake-sziget-en lévő támaszpontra. Elkísérte testvérhajóját, a "Hornet"-et a Tokió elleni híres támadás során. A midwayi ütközetben a flotta összes torpedóvető repülőgépe 6 db kivételével megsemmisült, de zuhanóbombázói négy japán repülőgép-hordozón és egy cirkálón is végzetes találatokat értek el. Ezt követően a csendes-óceáni hadszíntér minden jelentősebb ütközetében részt vett. 1942. augusztus 24-én a Kelet-Salamon-szigeteki csatában, valamint október 26-án a Santa Cruz-szigeteki ütközetben bombatalálatokat kapott. 1945 tavaszán részt vett Okinaváért folyó küzdelmekben, ahol két kamikaze támadást is túlélt. Kijavításra visszatért az Egyesült Államokba, s ezt követően már nem vett részt harcokban. 1950-ben tartalékállományba került és 1957-ben lebontották.